section_heading: Životopis
paragraph_text: Meade je nekoliko mjeseci nakon početka građanskog rata imenovan, kao brigadni general, zapovjednikom odreda dobrovoljaca. U toku sedmodnevne bitke, 25. lipnja - 1. srpnja 1862. Meade je ranjen više puta. Brzo se oporavio i sudjeluje u drugoj bitci kod Bull Runa, 29. – 30. kolovoza 1862. Nakon bitke dobiva zapovjedništvo nad divizijom. Sudjelovao je u bitkama kod Antietama, 17. rujna 1862. i Frederickburga, 13. prosinca 1862. Kod Frederickburga Meadova divizija je jedina uspjela probiti protivničku liniju. U bitci kod Chancellorsvillea, 1. – 5. svibnja 1863. general Joseph Hooker je Meadovu diviziju držao cijelo vrijeme tek kao rezervu.